CELEX: 62015TN0616
Language: ro
Date: 2015-11-03 00:00:00
Title: Cauza T-616/15: Acțiune introdusă la 3 noiembrie 2015 – Transtec/Comisia

25.1.2016   
            
            
               RO
            
            
               Jurnalul Oficial al Uniunii Europene
            
            
               C 27/67
            
         Acțiune introdusă la 3 noiembrie 2015 – Transtec/Comisia
   (Cauza T-616/15)
   (2016/C 027/85)
   Limba de procedură: franceza
   
      Părțile
   
   
      Reclamantă: Transtec (Bruxelles, Belgia) (reprezentant: L. Levi, avocat)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               Anularea deciziilor de compensare ale Comisiei Europene conținute în scrisorile din 25 august, din 27 august, din 7 septembrie, din 16 septembrie și din 23 septembrie 2015 și având ca obiect recuperarea sumei de 624 388,73 euro;
            
         
               —
            
            
               obligarea pârâtei la plata sumei de 624 388,73 euro, majorată cu dobânzi de întârziere de stabilit potrivit dobânzii directoare a Băncii Centrale Europene, majorată cu două puncte;
            
         
               —
            
            
               obligarea pârâtei la repararea prejudiciului moral evaluat la 1 euro simbolic;
            
         
               —
            
            
               obligarea pârâtei la plata tuturor cheltuielilor de judecată.
            
         
      Motivele și principalele argumente
   
   În susținerea acțiunii, reclamanta invocă cinci motive.
   
               1.
            
            
               Primul motiv, întemeiat pe încălcarea principiului securității juridice, întrucât deciziile atacate ar fi lipsite de temei legal valabil.
            
         
               2.
            
            
               Al doilea motiv, întemeiat pe încălcarea principiului îmbogățirii fără justă cauză, întrucât suma de 607 096,08 euro, majorată cu dobânzi, a fost prelevată asupra patrimoniului reclamantei și a sporit patrimoniul Comisiei fără a exista un oarecare temei juridic pentru această îmbogățire.
            
         
               3.
            
            
               Al treilea motiv, întemeiat pe încălcarea articolelor 42, 44, 45 și 47 din Regulamentul financiar din 27 martie 2003 aplicabil celui de al nouălea Fond european de dezvoltare, întrucât Comisia nu ar fi exercitat puterea de apreciere pe care i-o conferă aceste dispoziții, și întemeiat pe încălcarea principiului proporționalității.
            
         
               4.
            
            
               Al patrulea motiv, întemeiat pe încălcarea principiului bunei administrări, întrucât Comisia ar fi încălcat articolul 41 din Carta drepturilor fundamentale a Uniunii Europene.
            
         
               5.
            
            
               Al cincilea motiv, întemeiat pe erorile vădite de apreciere pe care le-ar fi săvârșit Comisia.